Данмарк

Данмарк нето Данму (дан кыв вылын Danmark, роч. Дания) — дан отирлӧн канму Ойвыв Европаын. Скандинав канмуэз коласын сія медлунвывся. Куйлӧ лунвылын Норвегсянь да лунвыв-асыввылын Шведмусянь, кӧднасянь сія янсӧтӧм саридз виссэзӧн. Мувывся визир Данмаркыслӧн токӧ ӧтік, лунвылас, кытӧн сія межаасьӧ Немечмукӧт. Рытвылас канму петӧ Ойвыв саридз дорӧ, асыввылас – Балты саридзӧ. Ачыс муыс куйлӧ Ютланд кӧджын да 409 ді вылын, кӧднаись медыджытӧсь Зеланд, Фюн да Ойвыв Ютланд. Данмарк видзӧ саридз сайын муэз: Калаалит Нунаат да Фарер діэз, кӧдна лоӧны асвеськӧтлан регионнэзӧн дан канмуын. Данмарк пырӧ НАТО-ӧ да Ӧтласа Европаӧ.